google/wiki40b huggingface dataset:
Legio XX Valeria Victrix

Legio XX Valeria Victrix var en romersk legion. Symbolet for legionen var et villsvin. Tilnavnene betyr «tapper» og «seirende»; enkelte mener at valeria viser til slekten Valeria og ikke til adjektivet, men det finnes ikke noen klar forbindelse som styrker dette. Legionen er en av de som har blitt studert nest, og minst 250 legionærer som tjenestegjorde der er identifisert gjennom innskrifter på gravstøtter og andre monumenter.

Opprettelse

Den ble høyst sannsynlig opprettet av keiser Augustus etter 31 f.Kr., og gjorde tjeneste en rekke steder. Fra 25 til 13 f.Kr. var legionen med i det store felttoget mot cantabrierne i Hispania Tarraconensis. Deretter ble den sendt til Illyricum. Der var den med i tronarvingen Tiberius' hær som kjempet mot markomannerne i 6 e.Kr., og i et slag ble den omringet bak fiendens linjer og lyktes i å slå seg ut. Etter nederlaget ved Teutoburgerskogen i 9 e.Kr. ble legionen flyttet til Germania Inferior, med base i dagens Colonia Augustorum. Under Tiberius' tid som keiser ble den flyttet til Novaesium.

Britannia

I 43 var den én av fire legioner som deltok i invasjonen av De britiske øyer. Etter slaget ved Medway ble hovedstyrken plassert i Camulodunum, med noen mindre enheter i dagens Kingsholm i Cloucestershire. Den bidro til å slå ned Boudiccas opprør i 61, og det er mulig at den fikk sitt tilnavn etter dette. I firkeiseråret tok legionen parti for Vitellius, og noen enheter fulgte ham til Roma mens de fleste av legionærene ble igjen i Britannia. Fra 78 til 84 deltok den i Gnaeus Julius Agricolas felttog i nord. Etter slaget ved Mons Graupius bygde legionen en festning ved Inchtuthil, og ble der inntil de vendte sørover i 88. De ble da plassert i Chester, hvor de ble i minst to århundrer.

Oppløsing

Under usurpatorene Carausius (286–293) og Allectus (293–296) var XX Valeria Victric fortsatt aktive. Den er ikke nevnt i noen kilder fra det 4. århundre, så det antas at den ble oppløst mot slutten av 3. århundre.
Goe

Goe er en kvinnelig sagnskikkelse fra sagalitteraturen, mest sannsynlig en personifikasjon av et naturfenomen.
Ifølge Orknøyingenes saga og Historia Rerum Norvegicarum av Tormod Torfæus var hun en finsk kongsdatter, datter av Snø den gamle som ble bortført til Hedmark av jotnen Rolv i Berget. Under sin leting etter henne erobret og samlet hennes to brødre Nor og Gor Norge til et rike lenge før Harald Hårfagres serier i Hafrsfjord. Med en gang Rolv fikk høre om at Nor var på vei, dro han ham i møte og utfordret ham til tvekamp. Ingen klarte imidlertid å vinne overtak, og de ble til slutt enige om at Rolv skulle få Goe, mot at Nor skulle få gifte seg med Rolvs søster. 
Beretningene om dette, «Hvordan Norge ble bygd» og «Norge funnet», finnes i Flatøybok.
Paracristocentrus

Levevis

Larvene lever i død ved.

Utbredelse

Artene er utbredt på Madagaskar.
Konditor

Konditor er betegnelse for fagfolk (håndverkere) som lager finere bakverk, som pyntede kaker og konfekt. Mye av den tidligere utøvelsen som for eksempel småkaker er i dag maskinell, men de fineste tingene lages og pyntes fortsatt for hånd.
Mange har spesialisert seg på dekorasjoner av marsipan, mens andre lager konfekt. Marsipanfigurer er mest utbredt i Nord-Europa, der Lübeckmarsipan er et kjent varemerke, mens en sydover synes å foretrekke sjokolade. Denne tradisjonen, med forskjellig smakstilsetning er rikt representert i bl.a. Østerrike og Belgia, mens eksempelvis Barcelona har et eget Museu de la Xocolata eid av de lokale konditorene og som primært bygger på ren sjokolade.
L. V. Sutton kraftverk

L. V. Sutton kraftverk er et varmekraftverk ved Wilmington i New Hanover County, delstaten Nord-Carolina i USA. Det har en installert produksjonskapasitet på 672 MW fordelt på 3 enheter. Brenselkilden er hovedsakelig kull. Utbyggingen skjedde 1952–1972. Operatør og hovedeier er energiselskapet Progress Energy Co.
I 2006 hadde hele anlegget utslipp på 3.159.267 tonn CO2.
Boris Vjatsjeslavitsj

Boris Vjatsjeslavitsj (russisk: Борис Вячеславич, dødt ca 1054?, død 3. oktober 1078) var fyrste av Tsjernigov i åtte dager i 1077. Han var sønn av Vjatsjeslav Jaroslavitsj, fyrste av Smolensk. Etter farens død i 1057, ble barnet Boris nektet sin arv. Han døde i kamp mot sine onkler - fyrst Vsevolod Jaroslavitsj av Chernigov og storfyrst Izjaslav Jaroslavitsj av Kiev, den 3. oktober 1078.

Bakgrunn

Boris var sønn av Vjatsjeslav Jaroslavitsj, fyrsten av Smolensk, en yngre sønn av Jaroslav den vise, storfyrsten av Kiev. Ifølge historikeren Martin Dimnik, Boris var han bare barnet da faren døde i 1057. Boris ble en izgoi - et medlem av Rurik-dynastiet som var uten herskerrett - etter farens død, ettersom hans onkel Igor Jaroslavitsj etterfulgte hans var i Smolensk. Boris' oppgitt nære relasjon til sine fettere Oleg Svjatoslavitsj og Roman Svjatoslavitsj synes å peke mot at deres far, fyrst Svjatoslav Jaroslavitsj av Tsjernigov tilfredsstilte Boris på en eller annen måte, som ved å gi ham en by, ifølge Martin.

I Tsjernigov

Ved Svjatoslav Jaroslavitsj' død i 1077 brøt det ut en bitter rivalisering mellom brødrene Vsevolod Jaroslavitsj og Izjaslav Jaroslavitsj om tronfølgen i [Kiev. Vsevolod dro fra Tsjernigov i retning Izjaslav, som hadde lagt ut på et hærtog mot Kiev. Boris benyttet seg av onkelens fravær og grep kontrollen i Tsjernigov. Han klarte bare å holde seg ved makten der i åtte dager, og måtte så flykte til  Tmutarakan da han hørte at Vsevolods kom tilbake.

I Tmutarakan

I Tmutarakan ble Boris tatt i mot av sin nevø, fyrst Roman Svjatoslavitsj. De to fikk snart følge av Romans bror Oleg, som var blitt bortvist av sine onkler fra fyrstedømmet Vladimir. Boris og Oleg allierte seg med kumanene og angrep Vsevolod på elven Sozh, beseiret hans hær i et blodig slag, og erobret Tsjernigov den 25. august 1078. Snart kunne Vsevolod og Izjaslav mønste en ny hær ved hjelp av sine sønner, og la i vei mot Tsjernigov.
Boris og Oleg hadde allerede forlatt byen da Vsevolod og Izjaslav var kommet nær, men Tsjernigovs borgere stengte byportene og forberedte seg på beleiring. Angriperne brente ned byens ytre deler og ventet å rykke videre frem, men fikk så høre at Oleg og Boris var på vei for å unnsette byen. Oleg prøvde å overbevise sin slektning Boris om ikke å konfrontere de fire fyrstene, men Boris tok opp kampen. Boris døde i et vilt slag «et sted nær en landsby på Nezjata-engene» den 3. oktober, ifølge den russiske krønike.
Liu Bei

Dynasty Warriors

Liu Bei er også en spillbar figur i Dynasty Warriors-serien av Koei, hvor hans valgte våpen er et langsverd.
What's Your Number?

Handling

Ally (Anna Faris) er en kvinne som har mange ubrukelige eks-kjærester som hun aldri ser igjen. En dag leser hun en avisartikkel som heter What's Your Number?, som oppfordrer leseren til å tenke over hvor mange man har ligget med. Ally oppdager at det nummeret er langt høyere enn de fleste andres, og nå lurer hun på om en av dem kanskje kan være den rette likevel. Hun bestemmer seg for å oppsøke dem, og tar imot hjelp fra den arrogante naboen, kvinnebedåreren Colin (Chris Evans), som viser seg å være en mester i å finne mennesker. Kan kjærligheten hele tiden ha befunnet seg rett under nesa hennes?
Presteid

Presteid ligger i Hamarøy i Nordland, i utkanten av kommunesenteret Oppeid. Hamsunsenteret, Hamarøy kirke og Stoklands Bilruter er lokalisert til Presteid. Presteidstraumen går forbi Presteid og forbinder Presteidfjordens ytre del med den indre delen, Glimma. Ved straumen ligger en fiskecamping.
Den norske nobelprisvinnende forfatteren Knut Hamsun bodde på Presteid fra han var ni til han var 14 år.
Inca bonplandi

Utseende

En nokså stor (27-31 millimeter), langbeint, brunsvart gullbasse. Kroppen er delvis tett kledt med lyse skjell som danner fargemønstre. Hannen hos denne arten har et par korte, skrått utoverrettede horn på hodet, hunnen mangler disse.

Levevis

Larvene lever i morkent treverk eller hule trær, utviklingen tar gjerne flere år. De voksne billene kommer til sevje som siver ut fra trær, og eter også råtnende frukt.

Utbredelse

Arten er utbredt i Brasil.
Balthasar Münter

Liv og virke

Münter fikk stillingen som prest ved den tyske menigheten i Sankt Petri kirke i København i 1765 og forble i dette embetet til sin død. Ved Christian VIIs salving 1767 fikk han den teologiske doktorgrad. 
Hjemmet i St. Pederstræde ble et midtpunkt for hovedstadens ansette tyske familier. Her samlet det seg en betydelig krets av tidens videnskabsmenn og kunstnere: Klopstock, Johan Andreas Cramer, Gerstenberg, Asmus Jacob Carstens, Carsten Niebuhr og mange flere hørte til den fortrolige vennekretsen.

Struensee

Etter kuppet mot Johann Friedrich Struensee i 1772 ble Münter utnevnt til sjelesørger for ham mens han satt fengslet i Kastellet. Han fulgte også Struensee helt frem til skafottet den dagen han ble henrettet og førte en lavmælt samtale med han der.
Senere samme år utga Münter omvendelsesskriftet Bekehrungsgeschichte des Grafen Struensee (Forrige Greve og Kongelige Danske Geheime-Cabinetminister J.F. Struensees Omvendelseshistorie) hvor han hevdet at Struensee hadde angret og omvendt seg til kristendommen i fengselet. 
Ingen kan benekte at Münter førte samtaler med Struensee i fengselet, men Münters konklusjoner og påstand om at Struensee ble omvendt er svært lite sannsynlige. Mange av uttalelsene står i skarp kontrast til argumenter Struensee selv hadde kommet med i tidsskriftet Zum Nutzen und Vergnügen  (Til nytte og fornøyelse)
Münters bok ble svært populær og oversatt til flere språk.
Münter var far til biskop Frederik Münter og forfatteren Friederike Brun.
U.S. Route 60

U.S Route 60 (også kalt U.S. Highway 60 eller med forkortelsen  US 60) er en amerikansk landevei i USA som strekker seg i øst-vestlig retning, gjennom flere delstater fra Virginia til Arizona.
Fram til 1925 hadde den tidligere Route 66 nummeret 60. Da denne highway fikk nommeret 60, hadde den ytterpunkte i Springfield i delstaten Missouri. Siden 2005 har den endepunkt i Virginia Beach i Virginia.
Fra 1932 til 1966 begynte den i Los Angeles, men startpunktet ble endre da strekningen til Quartzsite i Arizona ble overført til Interstate 10. Avsnittet mellom  Los Angeles og grensen til Arizona ble til California State Route 60.
William Heinesen

Familie

Han vokste opp i Tórshavn som sønn av kjøpmann Zacharias Heinesen og hustru Caroline Jacobine Restorff. Oldefaren M.C. Restorff drev i sin tid Færøyenes viktigste kjøpmannsforretning og eneste bakeri. Etter at morfaren Andreas William Restorff døde i 1898, kjøpte Heinesens far Restorffs forretningsbygg og åpnet sin egen kolonialvareforretning. Han la snart om driften til en klesforretning i manufaktur, trikotasje og skreddersøm, som ble «kanskje øyenes største og mest velassorterte».
Sylvester I (pave)

Bakgrunn

Ifølge Liber Pontificalis (Paveboken) ble han født i Roma som sønn av Rufinus. Legendesamlingen Vita beati Sylvestri angir at morens navn var Justa.
Hvalstranding

Hvalstranding er en hendelse der hvaler strander, altså svømmer på land og ikke selv klarer å ta seg ut på dypt nok vann til å kunne unnslippe. Hvalstranding skjer oftere og oftere, men man vet fortsatt ikke nok om årsakene. Det er imidlertid klart at hvalenes sterke bånd og sosiale strukturer før til, at når en av dem strander, så følger som oftest flere etter.

Årsakene

Det eksisterer flere teorier om årsakene. En er at hvalene av ulike årsaker feilnavigerer, for eksempel på grunn av jordskjelv eller såkalt akustisk forurensning som påvirker navigeringen. En annen teori er at hvalene får panikk og flykter på land, eksempelvis fordi de(n) jages av (en) fiende(r), for eksempel av jaktende spekkhoggere, eller får panikk på grunn av støy. En tredje teori er hvaler strander på grunn av sykdom, men da helst som enkeltindivider.
Flertallet hvaler som strander er arter som normalt holder til på dypt vann, eksempelvis grindhval, spermhval og blekhodenebbhval. Dette er årsaken til teorien om feilnavigering. Man tenker seg blant annet at hvalene ikke er godt nok kjent i kyststrøkene og derfor feilnavigerer og havner på land.
Den mest omfattende massestrandingen man kjenner til i nyere tid skjedde på New Zealand i 1985. Da strandet omkring 400 grindhvaler der. Også i 2005 strandet det 129 grindhvaler på New Zealand, men da klarte myndighetene å redde 108 av dem.
I det siste har stadig flere forskere tatt til orde for at akustisk forurensning kan være en betydelig årsak til at hvaler strander. Man tenker seg at utstrakt bruk av ekkolodd og sonar (særlig i militær sammenheng) kan påvirke hvalenes navigasjonsevne. Dykkersyke (nitrogengass-bobler i blodomløpet), blodpropp og hørselsskader er også nevnt, etter at dyr som har strandet har vist tegn på blødninger i ører og øyne.
Det er kjent at bardehvaler og tannhvaler har ulik hørselsprofil. Tannhvalens profil er svært utsatt i det frekvensområdet der såkalt LFAS (lavfrekvent aktiv sonar) opererer, noe som kan gi føringer til hvorfor akkurat denne gruppen synes mest utsatt for massestrandinger i forbindelse med marineøvelser. Det er også registrert flere alvorlige hendelser (strandinger) i forbindelse med bruk av slik sonar under militære øvelser, for eksempel utenfor kysten av Hellas i 1998 (utprøving av LFAS fra NATOs forskningsfartøy), utenfor Bahamas i 2000 (massestranding under sonarprøver, US Navy påtok seg skylden) og Fuerteventura i 2002 (massestranding av nebbhval etter en større marineøvelse ved Kanariøyene).
I det siste har teorien om akustisk forurensning fått stadig større tilslutning. Professor Chris Parsons ved George Mason University (Fairfax i Virginia, USA) er medlem av Den internasjonale hvalfangstkommisjonens vitenskapelige komité (fra 1999) og har studert fenomenet. Han hevder at, «om en større hvalstrading opptrer, så er det som oftest en militærøvelse i nærheten». Sonar dreper flere hvaler enn vi vet om, hevder Parsons.
Verdenscupen i boccia 2011

Verdenscupen i boccia 2011 (CPISRA Boccia World Cup 2011) ble arrangert i Belfast i Nord-Irland, i perioden 18. - 26. august 2011. Mesterskapet foregikk på University of Ulster - Jordanstown Campus. Arrangør var CPISRA - Cerebral Palsy International Sports and Recreation Association.
Verdenscupen i hurtigløp på skøyter 2017/18

Verdenscupen i hurtigløp på skøyter 2017/18 (offisielt: ISU World Cup Speed Skating 2017/18) var en serie internasjonale konkurranser i hurtigløp på skøyter og ble organisert av International Skating Union og begynte den 10.–12. november 2017 i IJsstadion Thialf i Heerenveen i Nederland og ble avsluttet med finale den 17.–18. mars 2018 i Minsk Arena i Minsk i Hviterussland.

500 meter

Oppdatert pr dato etter 11 av 11 konkurranser.

1 500 meter

Oppdatert pr dato etter 6 av 6 konkurranser.

3 000 meter/5 000 meter

Oppdatert pr dato etter 5 + 1 av 5 + 1 konkurranser.

Lagsprint

Oppdatert pr dato etter 4 av 4 konkurranser.

Lagtempo

Oppdatert pr dato etter 4 av 4 konkurranser.

500 meter

Oppdatert pr dato etter 11 av 11 konkurranser.

1 500 meter

Oppdatert pr dato etter 6 av 6 konkurranser.

5 000 meter/10 000 meter

Oppdatert pr dato etter 5 + 1 av 5 + 1 konkurranser.

Lagsprint

Oppdatert pr dato etter 4 av 4 konkurranser.

Lagtempo

Oppdatert pr dato etter 4 av 4 konkurranser.
Tjörnarp

Tjörnarp er et tettsted i Höör kommune i Skåne län i Sverige. I 2006 hadde tettstedet 827 innbyggere.

Historie

Tjörnarp het opprinnelig Thyrnetorp, fikk så navnet Tiörenrup, før det fikk sitt nåværende navn. Tjörnarp har hatt bosetning i lange tider, det er blant annet dokumentert steinalderbosetning og jernaldergraver. 
På 1850-tallet begynte man å produsere tegl her, da Gunnarpsdalen var rik på leire. Det ble bygd en stor ringovn i 1898. Produksjonen av teglstein lå på om lag 3 millioner per år frem til 1958, da den store ovnen brant ned og produksjonen opphørte. I dag er ovnen en turistattraksjon og severdighet.
Da Södra stambanan ble bygd i 1860, stoppet en mengde godstog og persontog på Tjörnarps stasjon. På 1950-tallet var det mange mindre industriforetak i Tjörnarp, som Gunnarps teglfabrikk, stivelsesfabrikk, strømpefabrikk, meieri og mølle. Det var også ni pensjonater på stedet med flere feriehjem. Ett av dem finnes fremdeles, Tjörnarps kursgård, som i dag er hytteby for ferierende dansker.
Jernbanestasjonen er nedlagt og revet, men det går busser mot Höör og Sösdala.
Ramūs

Ramūs

Den enkelte flåte bestod av tre lange bunter som opprinnelig var av papyrusstilker, senere av halm, og tre til fire tverrgående stokker eller planker som ble lagt ovenpå og festet til buntene. Forstevnen på denne flåten ble som regel ble bøyet oppover som på de eldre papyrusbåtene i oldtidens Egypt, men i senere tid hendte det at dette ikke ble gjort. En slik ramūs skal være cirka 4 meter lang og 0,9 meter bred. 
Farkosten ble også benyttet for transport av mindre gods nedover Nilen, men det hendte at de lokale pottemakerne kopierte flåtens konstruksjon ved å erstatte buntene med potter. Dette ble gjort ved å stikke grener gjennom håndtakene på pottene som ble festet sammen, og så la man stokker som planker oppå. En enslig mann satt på båten med en stake og en padleåre.
Ulike betegnelser er brukt om denne båttypen; rms, roms, rūmes, rawamis eller ramas. Den siste betegnelsen er brukt som en generell betegnelse på flåtefarkoster i Etiopia, Eritrea, Sudan og Djibouti.
Char B1

Char B1 var en fransk stridsvogn fra like før andre verdenskrig. Den hadde et mannskap på fire og var godt pansret. Under slaget om Frankrike gjorde det en god figur mot tyske stridsvogner med sine gode pansring og kraftige skyts, men fikk lide på grunn av lav hastighet og høyt drivstofforbruk. Erobrede Char B1 bis ble satt i tjeneste med tyske styrker, ofte som selvdrevet artilleri eller flammekastere.
Crypto Cycle Company

Crypto Cycle Company, Limited var en britisk produsent av velocipeder og senere motorsykler. Selskapet ble etablert i 1882, og sprang ut av selskapet Ellis and Co. I april 1888 ble selskapet registrert som et aksjeselskap med begrenset ansvar, da det tok over Crypto Cycle Company etter oppfinneren William Thomas Shaw.
I. W. Boothroyd, eier av selskapet, var en entusiastisk forkjemper for forhjulsdrevne sykler, til tross for fremveksten av kjededrevne sykler. I februar 1888 presenterte selskapet en trehjulssykkel for voksne med to hjul foran og ett bak på industrimessen Stanley Exhibition of Cycles i Westminster .
I 1892 introduserte Crypto velocipeden No. 22., en 49 tommers modell på folkemunne kalt geared ordinary. Kjøretøyet hadde en girkasse i forhjulsnavet, som økte hastigheten på hjulet og kunne dermed benytte et mindre og sikrere forhjul. Løsningen var en videreutvikling av Crypto Dynamic, et to utvekslingers girsystem, utviklet og patentbeskyttet av William Thomas Shaw og William Sydenham i 1882, som patent nummer 3230. Andre modeller bragt frem var Facile, Geared Facile, Front Driver og tre versjoner av Bantam (1894), hvorav Alpha var den siste versjonen.
Mellom 1902 og 1909 produserte selskapet motorsykler. Selskapet begynte å produsere motorsykler og sidevogner montert på Peugeot og motorer av MMC. Noen av modellene hadde to utvekslinger. I januar/februar 1890 presenterte selskapet enda en trehjulssykkel på The Stanley Exhibition of Cycles ved The Crystal Palace. I 1904 kom en letteremodell som var forsterket og bygget med en 2.5 hestekrefters Peugeot motor. De hadde også en tyngre versjon med en 3.5 hestekrefters MMC-motor og beltedrift. Videre produserte de en mengde elektrisk utstyr til bruk i hjemmet og på verksted. I 1905 tok selskapet over det britiske agenturet for det belgiske selskapet Kelecom. Mellom 1906-1908 laget de enkelt-persons motorsykler og tvilling-kjøretøy, og en 5 hestekrefters fireseter. Selskapet la ned produksjon i 1909.
Selskapets adresse var 47 Farringdon Road, London.
Henry Sturmey redaktør av The Cyclist og senere The Autocar hadde en 1892 Crypto, som etter hans død ble overlevert museet the Bartleet Collection av hans søster. Sykkelens dekk av typen Boothroyd ble stjålet under transport fra Coventry til London. Vekten uten dekkene var 35.25 lbs.
IGM Designskolen

IGM Designskolen  (tidligere Institutt for grafiske medier) er et norsk aksjeselskap som tilbyr kurs, studier og konferanser innen digitale medier. IGMs studier foregår hovedsakelig i Oslo og arrangeres i samarbeid med Høgskulen i Volda.

Historie

Institutt for grafiske medier ble dannet i 1999 da Grafisk Institutt fusjonerte med Grafisk Kompetansesenter Oslo. Stiftelsen ble opprettet i et samarbeid mellom  arbeidsgiverne og arbeidstakerne i grafisk bransje (Mediebedriftenes Landsforening, Grafisk bransjeforening og Fellesforbundet). I januar 2004 kjøpte IGM opp Designskolen.
I 2014 ble stiftelsen omdannet til et aksjeselskap eid av de ansatte.
Bollnäs

Historie

Bollnäs ble til som knutepunkt på Norra stambanan. I 1906 bodde det snaut 1 000 personer der.
Stedet fikk i 1888 status som municipalsamhälle og i 1906 ble det köping. Bollnäs fikk bystatus i 1942, da Bollnäs ble slått sammen med Björkhamre.
Elsfjord kirke

Historie

Den første henvendelsen om kirke i Elsfjord kom i 1862, mens Elsfjord var en del av Hemnes kommune og Hemnesberget var kirkestedet. Fra 1908 gjorde et bedehus i Elsfjord tjeneste som gudstjenestested. Først da Elsfjord ble skilt ut som egen kommune i 1929 ble arbeidet med eget kirkebygg mer konkret. Sluttregninga for kirkebygget var på 247.000 kroner, som var 150.000 kronere høyere enn kostnadsoverslaget.
Junior-NM i skiskyting 2017

Junior-NM i skiskyting 2017 ble arrangert fra 27. til 29. januar 2017 i Holmenkollen i Oslo. I tillegg ble mix-stafetter for junior og senior arrangert som en del av NM i skiskyting 2017 i Os i Østerdalen 12. mars.
Chileistomus cucullatus

Utseende

En nokså liten (11-18 millimeter), avlang og litt flat, brunsvart hjortebille. Hannes kjever er knivformede, omtrent så lange som hodet, sagtakkede på innersiden. Hodet er spredt og nokså kraftig punktert. Pronotum har et avrundet framspring i midten foran. Pronotum og dekkvinger er halvmatte, ganske tett punkterte. Dekkvingene har oftest flekker av lyse skjell, men disse kan mangle.

Utbredelse

Arten er utbredt i Chile og det vestlige Argentina.
Telia Company

Historie

I 1853 ble Kongliga Elecktriska Telegraf-Werket grunnlagt, det senere svenske selskapet Telia. Etter brudd i forhandlingene om sammenslåing mellom Telia og Telenor i 2000, valgte Telia å fusjonere med finske Sonera. Dette ble besluttet i 2002 og formelt gjennomført 1. januar året etter. 
Fusjonen førte til at Telia av konkurranseårsaker måtte kvitte seg med kabel-TV-selskapet ComHem, som var Sveriges største. 
TeliaSonera har fortsatt en satsing på fastnett, fiber og internett, men er klart mindre innen mobiltelefoni og TV-distribusjon enn Telenor. De to selskapene har fulgt ulike strategier og hatt ulik utvikling. TeliaSonera har slitt økonomisk de siste årene, med betydelig turbulens og tre ulike toppsjefer bare i kalenderåret 2007.